IKTATÓSZÁM: 07-7/67-8/2017 TÁRGY:A Pécs és környéke szociális alapszolgáltatási és gyemekjóléti alapellátási központ és családi bölcsőde hálózat Kicsi Kék Családi Bölcsőde telephely címének módosítása

Melléklet:4 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2017. március 22.**-**i NYÍLT ÜLÉSÉRE

Előterjesztő: PFEFFER JÓZSEF

előterjesztés készítője: Gusa Erna szociális ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: DR. ŐRI LÁSZLÓ ALPOLGÁRMESTER

Tisztelt Társulási Tanács!

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Pécs Németh L. u. 6/b. sz. alatti Kicsi Kék Családi Bölcsődéje Pécs Megyei Jogú Város Önkormányzata tulajdonában álló épületben működött. Az Önkormányzat TOP pályázati keretből az ingatlant 2017. szeptembertől felújítja. A bölcsőde épületének jelenlegi állapota miatt azonban a munkálatokat soron kívül megkezdik. A Társulás fenntartásában működő családi bölcsőde a tanács március 2-án hozott döntése értelmében ideiglenesen az Apáczai Nevelési és Általános Művelődési Központ 2. számú óvodájának földszinti épületébe költözött volna, azonban a működési engedélyt a szakhatóság az ingatlanra nem adta ki.

A Pécs Megyei Jogú Város által működtetett Kertvárosi Óvoda Németh László Utcai Tagóvodája segítségével a családi bölcsőde 2017. július 31-ig a Németh László utca 6/A. szám alatt ideiglenesen elhelyezhető. A telephely 2017 augusztusától történő működtetéséről az eredeti ingatlan felújításáig a fenntartónak gondoskodnia kell.

A telephely címének változását át kell vezetni az intézmény alapító okiratában, szervezeti és működési szabályzatában, a családi bölcsőde szakmai programjában, melyek az előterjesztés mellékleteit képezik. A változásnak a szolgáltatói nyilvántartásban történő átvezetéséről gondoskodni szükséges. Az új telephelyre vonatkozóan a fenntartónak haszonkölcsön szerződést kell kötnie.

Az intézményvezető a telephelyváltozásból adódó tájékoztatási kötelezettségének soron kívül eleget tesz.

Kérem a Tisztelt Társulási Tanácsot, hogy az intézmény Alapító Okiratát Módosító Okiratot és a módosításokkal egységes szerkezetbe foglalt Alapító Okiratát, a Kicsi Kék Családi Bölcsőde Szakmai Programját, valamint az intézmény Szervezeti és Működési Szabályzatának 2. számú mellékletét képező hálózati SZMSZ-t szíveskedjen a mellékletek szerinti tartalommal elfogadni.

Pécs, 2017. március 17.

**Pfeffer József**

**elnök**